हादरनाङैनो गिख्रंथावनायै साग्लोबसारनाय कर’ना भाइरासनि गोहोमाव हादरनि दाब दाब राज्योनिफ्राय गुबुन गुबुन थाखोनि गोबां सुबुंफोरा जिउ गारनो गोनां जाबाय। बेजों लोगोसेनो हादरनि आसाम राज्योआवबो बेनि हारा खम नंलिया। गोदानै साग्लोबसारनायजों लोगोसे थैनायनि अनजिमायाबो बांबोनो हमदों राज्योयाव। बे गिख्रंथाव भाइरासनि गोहोमाव मुलुगाव, हादराव, राज्योआव गोबां गथ’साफोरा गाव गावनि बिमा बिफानि सायख्लुमनिफ्राय जानखारना थानो गोनां जाबाय।